cyanic-selkie/wikianc huggingface dataset:
เซเวนทีน (วงดนตรี)
2018: ไดเร็กเตอส์คัต, เปิดตัวในญี่ปุ่น, ยูเมกมายเดย์
ในวันที่ 21 กุมภาพันธ์ ไปจนถึงวันที่ 7 มีนาคม 2561 เซเวนทีนมีทัวร์คอนเสิร์ต 3 เมืองของประเทศญี่ปุ่น โยโกฮามะ โอซากะ และนาโงยะ พร้อมทั้งจัดงานแฟนมีตติงไปพร้อมกัน มีชื่อว่า SEVENTEEN Japan Arena Tour ‘SVT’ และ SEVENTEEN Fanmeeting 'CARATCAMP' Japan Official Fanclub จากนั้นในงานคอนเสิร์ตที่จัดขึ้นใน Yokohama Arena วันที่ 22 กุมภาพันธ์2561           เซเวนทีน ประกาศวันที่จะเปิดตัวอย่างเป็นทางการในประเทศญี่ปุ่น ต่อมาหลังจากจบคอนเสิร์ตและแฟนมีตติ้งในประเทศญี่ปุ่น วันที่ 15 มีนาคม 2561 ได้ปล่อยเพลงประกอบละคร Mother มีชื่อว่า "Kind of Love" เป็นการเปิดตัวการร้องเพลงประกอบละครเป็นครั้งแรกของซึงกวัน จากนั้นโทกย็อมก็ได้มีโอกาสร้องเพลงประกอบละครด้วยอีกเช่นกัน  21 มีนาคม 2561 เปิดตัวกลุ่มย่อยพิเศษพูซ็อกซุน (BooSeokSoon หรือ BSS) ประกอบด้วยซึงกวัน, โทกย็อมและโฮชี  ปล่อยดิจิทัลซิงเกิล "Just Do it"(거침없이) ต่อมาวันที่ 5 เมษายน 2561 ได้เริ่มออกอากาศ รายการเรียลลิตีใหม่ ของเซเวนทีน ชื่อว่า SVT CLUB เป็นตอนแรก ซึ่งถ่ายทำระหว่างทัวร์คอนเสิร์ต ที่ประเทศญี่ปุ่น
วันที่ 28 มิถุนายน 2561 ไปจนถึงวันที่ 1 กรกฎาคม 2561 มีคอนเสิร์ต SEVENTEEN Concert 'IDEAL CUT' in Seoul  ซึ่งจัดคอนเสิร์ตทั้งหมด 4 วัน   ในแต่ละวันจะมีการแสดงหลักของ          เซเวนทีนแล้วตามด้วยเวทีเฉพาะของแต่ละกลุ่มย่อยในแต่ละวัน โดยวันแรกเป็น ‘THE SCENE’ มีการแสดงพิเศษของลีดเดอร์ วันที่ 2 เป็น ‘H cut’  มีการแสดงพิเศษของฮิปฮอปทีม วันที่ 3 เป็น ‘V cut’ มีการแสดงพิเศษของโวคัลทีม และวันที่ 4 เป็น ‘P cut’ มีการแสดงพิเศษของเพอร์ฟอร์แมนซ์ทีมและเป็นคอนเสิร์ตวันสุดท้าย ก่อนที่จะเริ่มทัวร์คอนเสิร์ตต่างประเทศ 2018 SEVENTEEN CONCERT TOUR 'IDEAL CUT'
เซเวนทีนกลับมาอีกครั้งก่อนจะเริ่มทัวร์คอนเสิร์ตในต่างประเทศ ด้วยมินิอัลบั้มชุดที่ 5 ‘YOU MAKE MY DAY’ ในวันที่ 16 กรกฎาคม 2561 โดยมีเพลง "Oh My!"(어쩌나) เป็นเพลงหลักที่ใช้ในการโปรโมต โดยในครั้งนี้มินิอัลบั้มชุดที่ 5 ‘YOU MAKE MY DAY’ ติดใน 10 อันดับแรก มากกว่า 10 ประเทศทั่วโลกใน iTunes Chart นอกจากนั้นชนะที่ 1 ในรายการเพลงถึง 3 รางวัล และเป็นอัลบั้มขายดีอันดับ 1 ประจำเดือนกรกฎาคมใน Gaon Chart มากถึง 350,000 อัลบั้ม และยังได้รับการรับรองเป็น ALBUM PLATINUM จาก Gaon Chart เป็นอัลบั้มแรกเช่นกัน
วันที่ 13 สิงหาคม 2561 เซเวนทีนได้ปล่อยเพลงประกอบเว็บดราม่าเรื่อง A-Teen ซึ่งเป็นเพลงที่แต่งขึ้นและร้องโดยสมาชิกทั้ง 5 คน ของเซเวนทีน มีชื่อว่า "Eighteen"(에이틴) และในตอนเช้าของวันที่ 14 สิงหาคม 2561 เพลง "Eighteen"(에이틴) ก็ได้ขึ้นเป็นอันดับ 1 ใน Melon Chart
หลังจากจบการโปรโมต มินิอัลบั้มชุดที่ 5 ‘YOU MAKE MY DAY’ ในประเทศเกาหลีแล้ว ก็ได้เริ่มต้นทัวร์คอนเสิร์ต 2018 SEVENTEEN CONCERT TOUR 'IDEAL CUT' ที่ฮ่องกงเป็นแห่งแรก จากการเปิดตัวอย่างเป็นทางการที่ประเทศญี่ปุ่นไปเมื่อวันที่ 16 พฤษภาคม ก็ได้มีการเพิ่มรอบการแสดงคอนเสิร์ตที่ประเทศญี่ปุ่น ในวันที่ 8-9 สิงหาคมขึ้นมา จากเดิมแค่ในวันที่ 4-6 สิงหาคม รวมทั้งหมดเป็นเวลา 5 วัน พร้อมทั้งจัดงานแฟนมีตติงพร้อมกันด้วย ใช้ชื่อว่า SEVENTEEN Japan Fanmeeting ‘Carat Summer Camp’ ในวันที่ 8-9 สิงหาคม โดยมียอดจำนวนผู้ชมทั้งหมด 5 วัน รวมกันแล้วมากกว่า 120,000 คน ก่อนทัวร์คอนเสิร์ตที่ประเทศ อินโดนีเซีย (จาการ์ตา), สิงคโปร์, มาเลเซีย (กัวลาลัมเปอร์), ฟิลิปปินส์ (มะนิลา) และ ไต้หวัน (ไทเป)  จะจบลงก็ได้มีการประกาศคอนเสิร์ต SEVENTEEN Concert 'IDEAL CUT - The Final Scene' in Seoul เป็นการปิดท้ายทัวร์คอนเสิร์ตในครั้งนี้ที่ Olympic Gymnastics Arena ในวันที่ 3-4 พฤศจิกายน 2561
ก่อนจะที่จะจบปีนี้ไป เซเวนทีนก็ได้รับรางวัลจากงานประกาศรางวัลปลายปี ไปด้วยกันหลายรางวัล และในวันที่ 14 ธันวาคม ยังมีการแสดงชุดพิเศษของเพลง "Getting Closer"(숨이 차) เป็นครั้งแรกในงาน 2018 Mnet Asian Music Awards in Hong Kong แล้วก็ได้ปล่อยมิวสิกวิดีโอมาวันที่ 21 ธันวาคม ตอนเที่ยงคืนตามเวลาที่เกาหลี
2019: ยูเมดมายดอว์น
ในที่ 21 มกราคม 2562 เซเวนทีนกลับมาในตอนต้นปี ด้วยมินิอัลบั้มชุดที่ 6 ‘YOU MADE MY DAWN’ โดยมีเพลง "HOME" เป็นเพลงที่ใช้ในการโปรโมตครั้งนี้ มียอดขายอัลบั้มรวม 7 วันแรกมากกว่า 330,000 อั้ลบั้ม ใน Hanteo Chart อีกทั้งยังมียอดขายอัลบั้มมากกว่า 400,000 อัลบั้ม เป็นอันดับ 1 ประจำเดือนมกราคมใน Gaon Chart ในวันที่ 30 มกราคม 2562 ก็ชนะรางวัลที่ 1 ในรายการเพลง Show Champion เป็นรางวัลแรกของการโปรโมทในครั้งนี้ แต่ยังไม่หมดเพียงแค่นี้ เซเวนทีนยังชนะรางวัลที่ 1 ในรายการเพลง M COUNTDOWN ,Music Bank ,Music Core และ Inkigayo รวมทั้งหมดแล้ว 10 รางวัลด้วยกัน โดยในครั้งนี้มีการชนะรางวัลที่ 1 ในรายการเพลงครั้งแรกตั้งแต่เปิดตัวมาอย่างรายการ Music Core และ Inkigayo อีกด้วย ถือเป็นการประสบความสำเร็จเป็นอย่างมากในการเริ่มต้นปีนี้
เซเวนทีนบีเอสเอส
เมื่อวันที่ 21 มีนาคม ค.ศ. 2018 โฮชี, ดีเค และซึงกวัน เปิดตัวในนามสมาชิกกลุ่มย่อยชื่อ บีเอสเอส หรือ พูซ็อกซุน มาจากชื่อเล่นของทั้งสามคน เปิดตัวด้วยเพลง จัสต์ดูอิต และทำการแสดงโปรโมตในช่วงสั้น ๆ
ซอฟต์แวร์จำกัดสิทธิ์
ซอฟต์แวร์จำกัดสิทธิ์ หรือ ซอฟต์แวร์กรรมสิทธิ์ คือ ซอฟต์แวร์ที่สิทธิ์ในการใช้งาน ทำซ้ำ ดัดแปลง หรือ เผยแพร่ ถูกจำกัดหรือสงวนสิทธิ์ไว้โดยเจ้าของซอฟต์แวร์หรือผู้จัดทำ ผู้อื่นไม่สามารถนำมาใช้งาน ทำซ้ำ ดัดแปลง หรือ เผยแพร่ ได้นอกจากได้รับอนุญาตในสิทธิ์นั้นจากเจ้าของ. ซอฟต์แวร์จำกัดสิทธิ์ อาจไม่ได้เป็น ซอฟต์แวร์ลิขสิทธิ์ เสมอไป, แต่โดยมากแล้ว เจ้าของซอฟต์แวร์มักจะใช้กลไกของระบบกฎหมายลิขสิทธิ์ในปัจจุบัน เพื่อเป็นเครื่องมือในการสงวนสิทธิ์ของตนเองไว้, ทำให้ซอฟต์แวร์กลายเป็น ซอฟต์แวร์จำกัดสิทธิ์. ตัวอย่างของ ซอฟต์แวร์จำกัดสิทธิ์ ที่เป็นที่รู้จักกันดี ได้แก่ ไมโครซอฟท์ วินโดวส์ หรือ อะโดบี โฟโตชอป
คำว่า "โพรไพรเอทารีซอฟต์แวร์" เป็นคำจำกัดความที่ทางมูลนิธิซอฟต์แวร์ได้สร้างขึ้นเพื่อใช้อธิบายถึงซอฟต์แวร์ที่ไม่ใช่ซอฟต์แวร์เสรี เพื่อ ไว้เรียกเปรียบเทียบกับ ซอฟต์แวร์เสรี หรือ ซอฟต์แวร์ที่เปิดให้ผู้อื่นใช้งาน แจกจ่าย และ ดัดแปลงแก้ไขได้
ความหมาย
ถ้าดูความหมายตามตัวอักษรแล้ว คำภาษาอังกฤษว่า proprietary software (ซอฟต์แวร์กรรมสิทธิ์) จะหมายถึงซอฟต์แวร์ที่มีเจ้าของหรือผู้ครอบครองกรรมสิทธิ์ (proprietor) - ดังนั้นคำๆ นี้จึงอาจใช้เรียกซอฟต์แวร์ทุกตัวที่ไม่ได้เป็นสาธารณสมบัติ (public domain) ก็ได้เช่นกัน อย่างไรก็ตาม FSF ใช้คำๆ นี้เพื่ออธิบายถึงหัวใจสำคัญขั้นพื้นฐานของซอฟต์แวร์นั้นๆ โดยที่ ซอฟต์แวร์เสรี นั้น ยึดเอาเสรีภาพเป็นสิ่งสำคัญขั้นพื้นฐาน ในขณะที่ proprietary software ยึดเอาผู้ที่ถือกรรมสิทธิ์ในตัวซอฟต์แวร์เป็นสำคัญ
คำภาษาอังกฤษว่า "non-free software" (ซอฟต์แวร์ไม่ใช่เสรี) มักจะถูกใช้เพื่อหมายถึง proprietary software เช่นเดียวกัน. บางครั้งริชาร์ด สตอลแมน (Richard Stallman) ผู้ก่อตั้งโครงการกนู และมูลนิธิซอฟต์แวร์เสรี ก็ใช้คำว่า "user subjugating software" (ซอฟต์แวร์กดขี่ผู้ใช้) ในขณะที่ Eben Moglen ใช้คำว่า "unfree software" (ซอฟต์แวร์ไร้เสรี) ในการสนทนาของเขา โดยปกตินักพัฒนาของ Debian มักจะใช้คำว่า "non-free" (ไม่ใช่เสรี) แต่บางทีพวกเขาก็จะพูดถึงหรือใช้คำว่า "proprietary software" ด้วยเช่นกัน ส่วน Open Source Initiative (องค์กรริเริ่มและส่งเสริมโอเพนซอร์ส) จะนิยมใช้คำว่า "closed source software" (ซอฟต์แวร์ไม่เปิดเผยต้นฉบับ)
โดยมีหลักเกณฑ์ทั้งในเชิงกฎหมายและเชิงเทคนิคที่จะพิจารณาว่าซอฟต์แวร์นั้นเป็นซอฟต์แวร์เสรีหรือเป็น proprietary software ดังนี้ ถ้าผู้ถือกรรมสิทธิ์ซอฟต์แวร์ใช้วิธีการทางเทคนิคที่จะขัดขวางไม่ให้ผู้ใช้แก้ไขซอฟต์แวร์ เช่น การปกปิดรหัสต้นฉบับ (source code) ของซอฟต์แวร์ ซอฟต์แวร์นั้นก็จะถูกจัดว่าเป็น proprietary software หรือ ถ้าผู้ถือกรรมสิทธิ์ใช้วิธีการทางกฎหมาย เช่น ลิขสิทธิ์ เพื่อขัดขวางไม่ให้ผู้ใช้แจกจ่ายซอฟต์แวร์ทั้งที่เป็นของเดิมหรือที่ถูกปรับแต่งโดยผู้ใช้ นั้นก็จัดว่าเป็น proprietary software เช่นเดียวกัน
ในกรณีที่ไม่มีข้อห้ามหรือข้อจำกัดทั้งทางกฎหมายหรือทางเทคนิคดังกล่าวข้างต้นนั้น - กล่าวคือผู้ใช้มีอิสระในการใช้งาน ศึกษาการทำงาน ปรับแต่ง และแจกจ่ายซอฟต์แวร์นั้นๆ - ซอฟต์แวร์นั้นจะไม่จัดว่าเป็น proprietary software; และจัดว่าเป็นซอฟต์แวร์เสรี
เส้นเมริเดียนที่ 16 องศาตะวันตก
เส้นเมริเดียนที่ 16 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 16 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 164 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 16 องศาตะวันตกลากผ่านพื้นที่ดังนี้:
คันเร
คันเร หรือ คันเรียว (Kanryō) คือ ตำแหน่งการเมืองชั้นสูงในญี่ปุ่นสมัยเจ้าขุนมูลนาย มักถือกันว่า เป็นผู้ช่วยของโชกุน และนับแต่ ค.ศ. 1349 มักมีคันเรสองคน คนหนึ่งประจำอยู่เคียวโตะ อีกคนอยู่คันโต
เดิมที ในช่วง ค.ศ. 1219 ถึง 1333 ตำแหน่งนี้เป็นอันเดียวกับโรกูฮาระทันได และผู้ดำรงตำแหน่งต้องประจำอยู่ในเคียวโตะ โดยตระกูลโฮโจครองตำแหน่งนี้แต่ฝ่ายเดียวเรื่อยมา จนกระทั่งมีการตั้งผู้ดำรงตำแหน่งนี้สองคน ให้ประจำทางเหนือคนหนึ่ง ทางใต้คนหนึ่ง ต่อมาในช่วง ค.ศ. 1336 ถึง 1367 ผู้ดำรงตำแหน่งดังกล่าวเรียก ชิตสึจิ (執事) คนแรกที่ได้ตำแหน่งนี้ คือ โค โนะ โมรานาโอะ
ครั้น ค.ศ. 1367 ซามูไรโฮโซกาวะ โยริยูกิ ได้รับแต่งตั้งเป็นคันเรประจำเคียวโตะ และเพื่อให้มั่นใจว่า เพื่อนร่วมงานของเขา โดยเฉพาะตระกูลฮาตาเกยามะและตระกูลชิบะ จะภักดีต่อเขา เขาจึงเสนอให้สมาชิกตระกูลทั้งสาม คือ โฮโซกาวะ ฮาตาเกยามะ และชิบะ ดำรงตำแหน่งคันเรร่วมกัน จึงเกิดคันเรสามคน แต่ใน ค.ศ. 1379 ขุนนางที่ทรงอำนาจเริ่มไม่พอใจวิธีการดังกล่าว จึงบีบให้เขาลาออก จากนั้น คันเรประจำเคียวโตก็ไม่ได้รับผิดชอบงานในฐานะผู้ช่วยโชกุนอีก เป็นแต่ทำตามคำสั่งของโชกุนในฐานะที่ปรึกษาและเจ้าหน้าที่บริหาร
เมื่อรัฐบาลโชกุนคามากูระล่มสลายลง ตำแหน่งโรกูฮาระทันไดก็ล้มเลิกไปด้วย อาชิกางะ ทากาอูจิ โชกุนที่ขึ้นมาใหม่ ได้จัดตั้งตำแหน่งคันเรประจำคันโตขึ้น จึงเกิดมีคันเรสำหรับเคียวโตะ และสำหรับคันโต นับแต่นั้น
ปราชญ์หนึ่งในใต้หล้ากับตราสุดอัปยศ
ปราชญ์หนึ่งในใต้หล้ากับตราสุดอัปยศ ~จอมปราชญ์โคตรแกร่ง เกิดใหม่อีกครั้งเพื่อความแกร่งยิ่งขึ้น~ หรือชื่อเรียกอย่างย่อในภาษาญี่ปุ่นว่า ชิกกากูมง โนะ ไซเกียว เค็งจะ  และ ชิกกากูมง  เป็นซีรีส์ไลต์โนเวลญี่ปุ่น เขียนโดยชิงโกโชโตะ และวาดภาพประกอบโดยฮูกะ คาซาบานะ เริ่มเผยแพร่ออนไลน์ในเดือนธันวาคม พ.ศ. 2559 บนเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์ SB Creative ได้ลิขสิทธิ์ตีพิมพ์เป็นหนังสือตั้งแต่เดือนพฤษภาคม พ.ศ. 2560 โดยเป็นหนังสือในเครือ GA Novel ปัจจุบันวางจำหน่ายถึงเล่มที่ 14 ได้รับการดัดแปลงเป็นมังงะ วาดภาพโดย LIVER JAM&POPO เผยแพร่ทางออนไลน์ตั้งแต่เดือนมิถุนายน 2560 ผ่านนิตยสารมังงะออนไลน์ Manga UP! ของบริษัทสแควร์เอนิกซ์ และได้รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 17 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ เริ่มออกอากาศในเดือนมกราคม พ.ศ. 2565
ไลต์โนเวลภาคแยกชื่อเรื่องว่า เทพนักปราชญ์ผู้แข็งแกร่ง: ปราชญ์ไร้พรสวรรค์ ผู้ฝึกฝนเวทมนตร์มุ่งสู่จุดสูงสุด ตีพิมพ์โดยสำนักพิมพ์ SB Creative ตั้งแต่เดือนกันยายน พ.ศ. 2563 โดยเป็นหนังสือในเครือ GA Bunko ปัจจุบันวางจำหน่ายถึงเล่มที่ 2 มังงะดัดแปลงของภาคแยก วาดภาพโดย Yue Ling และ Ponjea เผยแพร่ทางนิตยสารมังงะออนไลน์ Manga UP! และได้รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5
พรรคไท
อาจหมายถึง
สมูทคริมินัล
สมูทคริมินัล (Smooth Criminal) เป็นเพลงของนักร้องชาวอเมริกันไมเคิล แจ็กสัน จากอัลบั้มที่แปด "แบด" ออกวางจำหน่ายในปี ค.ศ. 1987 และเป็นเพลงที่เจ็ดในอัลบั้ม ออกอากาศครั้งแรกทางโทรทัศน์เป็นวิดีโอในช่วงต้นเดือนตุลาคม ค.ศ 1988 ได้รับปล่อยเป็นซิงเกิลเมื่อวันที่ 21 ตุลาคม ค.ศ. 1988 ขึ้นถึงอันดับ 7 ในสหรัฐอเมริกา และอันดับ 8 ในประเทศอังกฤษ  เพลงนี้ถือเป็นหนึ่งในเพลงประจำตัวของแจ็กสันและได้ปรากฏอยู่ในอัลบั้มรวมฮิตที่ยิ่งใหญ่ที่สุดของเขาหลายเพลง
แต่งโดยไมเคิล แจ็กสัน ดนตรีเพลงประกอบไปด้วยจังหวะเร็วที่เชื่อมต่อกับเนื้อเพลงเกี่ยวกับหญิงสาวชื่อ "แอนนี" ที่ถูกผู้ชายบุกเข้าไปทำร้ายในห้องพัก
เพลงนี้เริ่มแต่งในปี 1985 และบันทึกต้นฉบับเดโมครั้งแรกในชื่อ "Al Capone" มีเนื้อหาเกี่ยวกับอัล คาโปน และแก๊งอาชญากรรมในสหรัฐในช่วงทศวรรษ 1930 และได้รับการปรับปรุงใหม่ พร้อมกับเปลี่ยนชื่อเป็น Smooth Criminal เพลงนี้เกือบไม่ได้ถูกบรรจุรวมอยู่ในอัลบั้มแบด แต่แจ็กสันเปลี่ยนใจบรรจุเพลงนี้เพิ่มในภายหลัง เพลงนี้ยังทำหน้าที่เป็นบทเพลงประกอบหลักในภาพยนตร์ มูนวอล์คเกอร์ ของปี ค.ศ 1988 ของแจ็กสัน และเป็นบทเพลงประกอบฉากในส่วนของวิดีโอเกม "มูนวอล์คเกอร์ ดิ้นมหัศจรรย์"
มิวสิกวิดีโอ
มิวสิกวิดีโอของเพลงนี้ ปรากฏครั้งแรกในภาพยนตร์ Moonwalker (1988) มีฉากหลังเป็นไนท์คลับของสหรัฐอเมริกาในยุค 1930 มีฉากเต้นที่โด่งดัง คือ ไมเคิล แจ็กสันและนักเต้นคนอื่น เต้นด้วยท่า "anti-gravity lean" (หรือ ท่าต้านแรงโน้มถ่วง) นักเต้นทั้งหมดต่างโน้มตัวไปข้างหน้า ประมาณ 45 องศา ซึ่งเป็นไปไม่ได้ตามหลักฟิสิกส์ เนื่องจากจุดศูนย์ถ่วงของร่างกายจะอยู่นอกเท้า การถ่ายทำฉากนี้ต้องใช้เทคนิคพิเศษช่วย โดยใช้หมุดยึดไว้กับพื้น โดยนักแสดงจะนำเท้าเข้าไปเกี่ยวกับอุปกรณ์เพื่อยึดตัวนักแสดงไว้กับพื้นไม่ให้ล้ม
การแสดงท่านี้ในการแสดงคอนเสิร์ต กลับประสบปัญหามากกว่า เพราะหากใช้ลวดสลิงจะทำให้การแสดงไม่แนบเนียน แจ็กสันแก้ปัญหานี้โดยออกแบบรองเท้าพิเศษที่มีปลอกพยุงข้อเท้า และมีกลไกซ่อนอยู่ใต้เวที เมื่อถึงจังหวะที่ต้องแสดงท่านี้ กลไกจะยืดหมุดขึ้นมาจากพื้นเวทีเล็กน้อย สำหรับยึดกับส้นรองเท้าและรั้งน้ำหนักตัวนักเต้นไว้ โดยเมื่อจบท่านี้ นักเต้นสามารถปลดหมุดยึดนั้นได้โดยการขยับข้อเท้าเพียงเล็กน้อย และเต้นท่าอื่นต่อ ในขณะเดียวกันกลไกก็หดเก็บหมุดยึดนั้นให้ราบเสมอพื้นเวทีเหมือนเดิม
ไมเคิล แจ็กสันได้จดสิทธิบัตรสำหรับอุปกรณ์ที่ใช้การแสดงนี้ในปี ค.ศ. 1993
รายชื่อเพลง
DVD side:
กีฬามวยปล้ำในโอลิมปิกฤดูร้อน 1920
การแข่งขันกีฬามวยปล้ำในโอลิมปิกฤดูร้อน 1920 เป็นการแข่งขันมวยปล้ำโอลิมปิกที่จัดขึ้นในแอนต์เวิร์ป ประเทศเบลเยียม กำหนดแข่งขันระหว่างวันที่ 16 - 27 สิงหาคม พ.ศ. 2463
เคิร์ต แฮเกอร์
เคิร์ต แฮเกอร์ (24 กรกฎาคม 2455 - 18 กันยายน 2541) เป็นรัฐบุรุษเยอรมันตะวันออกซึ่งเป็นสมาชิกของพรรคเอกภาพพรรคสังคมนิยมแห่งเยอรมนีผู้ซึ่งเป็นที่รู้จักในฐานะหัวหน้านักอุดมการณ์ของพรรคและเป็นผู้ตัดสินใจนโยบายด้านวัฒนธรรมและการศึกษาหลาย ๆเยอรมนีตะวันออก.
กิ่งฉัตร
กิ่งฉัตร เป็นนามปากกาของ ปาริฉัตร ศาลิคุปต (1 มกราคม พ.ศ. 2511- ) เป็นธิดาของ พล.ร.อ.วิเชียร และ องุ่น ศาลิคุปต
กิ่งฉัตรเคยมีนามปากกาในการเขียนเรื่องสั้นว่า "ทองหลางลาย" แต่ พอเขียนเรื่องยาวก็ได้ใช้ "กิ่งฉัตร" มาตลอด นามปากกานี้มาจากชื่อจริงตัวสุดท้าย คือ "ปาริฉัตร" ส่วนกิ่งนี่เธอบอกว่าเหมือนกับกิ่งก้านสาขาที่แยกออกมาจากต้น คือ เวลาเขียนหนังสือจะรู้สึกว่าไม่ใช่ตัวเอง นอกจากผลงานนิยายแนวรักโรแมนติกที่กิ่งฉัตรถนัดแล้ว เธอยังมีผลงานนิยายแนวสืบสวนสอบสวนและแฟนตาซีในนามปากกา อลินา อีกด้วย เธอยังมีศักดิ์เป็นน้าของ เพลิง พลภัคค์ วัชรพงศ์หิรัญ นักแสดงสังกัดช่องวัน
อลินา
ที่มาของนามปากกา "อลินา" มาจากเรื่อง สูตรเสน่หา นางเอกชื่อ ‘อลิน’ แล้วมีผู้อ่านท่านหนึ่งชอบชื่อนี้ก็เลยเอาไปตั้งชื่อลูกสาว แต่ว่าขอเป็น  "อลินา" เพื่อทำให้ชื่อดูหวานขึ้น รู้สึกว่าชื่อนี้เพราะดีจึงขอยืมมาจากเขาอีกทีหนึ่ง   มาเป็นชื่อลูกสาวนางเอกใน  "สูตรเสน่หา"  และพอมาเขียนนวนิยายชุดสาวน้อยเกวลิน เกิดนึกนามปากกาไม่ออก อยู่ดี ๆ ชื่อนี้ก็ผุดขึ้นมา เลยนำมาเป็นนามปากกาเสียเลย
ผลงานรวมเล่มในนามปากกาอลินา
พ.ศ. 2563 แม่รักยักษา
ชุดสาวน้อยเกวลิน
จนถึงปัจจุบันมีการรวมเล่มแล้วทั้งหมด 10 ตอนได้แก่
พ.ศ. 2549  สาวน้อยเกวลิน ตอน ฆาตกรรมในแฟลต (เล่ม 1)
พ.ศ. 2549  สาวน้อยเกวลิน ตอน จากตายจากเป็น (เล่ม 2)
พ.ศ. 2550  สาวน้อยเกวลิน ตอน คลั่งดารา (เล่ม 3)
พ.ศ. 2552  สาวน้อยเกวลิน ตอน บักสีดา (เล่ม 4)
พ.ศ. 2555  สาวน้อยเกวลิน ตอน ดับฝัน (เล่ม 5)
พ.ศ. 2557  สาวน้อยเกวลิน ตอน ริษยา (เล่ม 7)
พ.ศ. 2558  สาวน้อยเกวลิน ตอน รอยยิ้มพิมพ์ตาย (เล่ม 8)
พ.ศ. 2565  สาวน้อยเกวลิน ตอน โลกสองใบ (เล่ม 10)
ชุดชมรมคนมีสัมผัสพิเศษ
มีการรวมเล่มแล้วทั้งหมด 5 ตอนได้แก่
พ.ศ. 2555  ชมรมคนมีสัมผัสพิเศษ ตอน ทำเพื่อรัก
พ.ศ. 2556  ชมรมคนมีสัมผัสพิเศษ ตอน อยากได้ ใคร่มี
พ.ศ. 2558  ชมรมคนมีสัมผัสพิเศษ ตอน ยับยั้งชั่งใจ
พ.ศ. 2560  ชมรมคนมีสัมผัสพิเศษ ตอน หลงใหลไฝ่ฝัน
พ.ศ. 2562  ชมรมคนมีสัมผัสพิเศษ ตอน พลั้งพลาด
ชุดนวหิมพานต์
ในชุดประกอบด้วย 6 เรื่อง ได้แก่
พ.ศ. 2558  ทุติยอสูร
พ.ศ. 2559  เพชรรากษส
พ.ศ. 2560  วิวาห์พิทยาธร
พ.ศ. 2561  นิลนาคินทร์
ชื่อถง
เป็นนามปากกาล่าสุดของกิ่งฉัตร ใช้สำหรับนิยายสไตล์จีน โดยเรื่องแรกที่แต่งชื่อ วาสนาชะตารัก (พ.ศ. 2560) เป็นนิยายแนวน่ารัก โรแมนติค ที่มีเนื้อหาอ่านง่าย น่าติดตาม โดยนิยายเรื่องนี้ผู้เขียนได้ลงให้อ่านออนไลน์เป็นตอนๆที่เว็บไซต์เด็กดี
พ.ศ. 2560  วาสนาชะตารัก
พ.ศ. 2563  วาสนาชะตาใจ
ภาษาอุลช์
ภาษาอุลช์ (Ulch language) เป็นภาษาของชาวอุลช์ในไซบีเรีย มีผู้พูดประมาณ 500 - 1,000 คน
กรีก
กรีก (Greek) อาจหมายถึง
นอกจากนี้อาจหมายถึง
เขต
เขต อาจหมายถึง
ยุทธการที่โบโรดีโน
ยุทธการที่โบโรดีโน(Бopoди́нcкoe cpaже́ниe; Bataille de la Moskova) เป็นการต่อสู้รบ เมื่อวันที่ 7 กันยายน ค.ศ. 1812 ในสงครามนโปเลียนในช่วงฝรั่งเศสบุกครองรัสเซีย
การสู้รบครั้งนี้ได้มีทหารร่วมรบประมาณ 250,000 นายและมีการบาดเจ็บและล้มตายอย่างน้อย 70,000 นาย ทำให้โบโรดีโนเป็นวันที่ร้ายแรงที่สุดในสงครามนโปเลียน กองทัพใหญ่(Grande Armée)ของนโปเลียนได้เปิดฉากการโจมตีต่อกองทัพจัรวรรดิรัสเซีย ได้ผลักดันกลับไปยังจุดเริ่มต้นแต่ล้มเหลวในการเอาชนะอย่างเด็ดขาด ทั้งสองกองทัพต่างหมดกำลังลงภายหลังจากการสู้รบและรัสเซียได้ถอนกำลังออกจากสนามรบในวันต่อมา โบโรดีโนได้แสดงให้เห็นถึงความพยายามครั้งสุดท้ายของรัสเซียในการหยุดยั้งฝรั่งเศสบุกเข้าสู่กรุงมอสโก ซึ่งหนึ่งสัปดาห์ต่อมา อย่างไรก็ตาม, ฝรั่งเศสไม่มีหนทางที่ชัดเจนในการบีบบังคับให้พระเจ้าซาร์อเล็กซานเดอร์ยอมจำนนเพราะกองทัพบกจักรวรรดิรัสเซียไม่ยอมแพ้อย่างเด็ดขาด ส่งผลทำให้ความพ่ายแพ้สูงสุดของการรุกรานของฝรั่งเศส ภายหลังจากการหลบหนีออกจากกรุงมอสโกในเดือนตุลาคม
หลังจากการล่าถอยหลายครั้งของรัสเซียในช่วงแรกของการทัพ บรรดาขุนนางเริ่มตื่นตระหนกเกี่ยวกับการรุกของกองทหารฝรั่งเศสที่กำลังจะมาถึงและบังคับให้พระเจ้าซาร์สั่งปลดผู้บัญชาการแห่งกองทัพบก Michael Andreas Barclay de Tolly มีฮาอิล คูตูซอฟได้รับการแต่งตั้งมาแทนที่เขา ในความพยายามครั้งสุดท้ายเพื่อปกป้องกรุงมอสโก รัสเซียได้ตั้งที่มั่นใกล้กับหมู่บ้านโบโรดีโน ทางตะวันตกของเมือง Mozhaysk พวกเขาสร้างป้อมปราการที่ตำแหน่งที่พวกเขาอยู่และรอให้ฝรั่งเศสเข้าโจมตี ปีกขวาของรัสเซียได้ครอบครองภูมิประเทศการป้องกันในอุดมคติ และดังนั้นฝรั่งเศสพยายามที่จะกดดันรัสเซียให้ออกไปจากสนามรบ
เหตุการณ์ที่สำคัญของการสู้รบครั้งนี้ได้กลายเป็นการต่อสู้นองเลือดสำหรับที่มั่นป้อมแหลม(redoubt) Raevsky ขนาดใหญ่ ใกล้หมู่บ้านโบโรดีโน ฝรั่งเศสได้จัดการเข้ายึดที่มั่นป้อมแหลมจนถึงตะวันบ่ายเสียแล้ว จึงค่อยๆบังคับให้กองทัพรัสเซียที่เหลือล่าถอยกลับเช่นกัน รัสเซียได้พบกับการบาดเจ็บและล้มตายที่ร้ายแรงในช่วงการสู้รบ สูญเสียไปหนึ่งในสามของกองทัพของพวกเขา การสูญเสียของฝรั่งเศสนั้นค่อยข้างหนัก ทำให้เกิดทวีความรุนแรงขึ้นของปัญหาทางด้านโลจิสติกส์ที่นโปเลียนเผชิญในการทัพ ความเหนื่อยล้าของกองทัพฝรั่งเศส และขาดข้อมูลเกี่ยวกับสภาพของกองทัพรัสเซีย ได้โนมน้าวให้นโปเลียนยังคงอยู่ในสนามรบกับกองทัพของเขา แทนที่จะสั่งให้มีการติดตามไล่ล่าที่ชวนให้นึกถึงการทัพครั้งก่อนหน้านี้
ทหารรักษาพระองค์ของนโปเลียน เพียงหน่วยเดียวบนสนามรบที่ไม่เห็นได้เข้าต่อสู้รบ สามารถสลับเปลี่ยนเข้าปฏิบัติการรบในช่วงเวลาหนึ่ง ในขณะที่ได้ปฏิเสธที่จะมอบหมายให้กับทหารรักษาพระองค์  นักประวัติศาสตร์บางคนเชื่อว่า พระองค์สูญเสียโอกาสเดียวที่จะทำลายล้างกองทัพรัสเซียและเอาชนะการทัพครั้งนี้
การเข้ายึดครองกรุงมอสโกได้รับชัยชนะอย่างมาก นับตั้งแต่รัสเซียไม่มีความตั้งใจที่จะเจรจากับนโปเลียนเพื่อสันติภาพ ฝรั่งเศสได้เคลื่อนย้ายเมืองหลวงทางจิตวิญญาณของรัสเซียในเดือนตุลาคมและดำเนินการล่าถอยที่ยากลำบากจนถึงเดือนธันวาคม ซึ่งจุดที่เหลือของกองทัพใหญ่ได้ถูกปลดปล่อยเป็นส่วนใหญ่ รายงานทางประวัติศาสตร์ของการสู้รบครั้งนี้แตกต่างกันอย่างมีนัยสำคัญขึ้นอยู่กับว่าพวกเขาเป็นพวกสนับสนุนฝ่ายฝรั่งเศสหรือฝ่ายรัสเซีย การต่อสู้แบบแตกแยกในหมู่เจ้าหน้าที่ระดับอาวุโสในแต่ละกองทัพก็ได้นำไปสู่ข้อขัดแย้งทางบัญชีและข้อขัดแย้งในบทบาทของเจ้าหน้าที่นายทหารโดยเฉพาะ
พวงไข่มุก
พวงไข่มุก ( Rehder; ภาษาอังกฤษ:American elder) ทางปราจีนบุรีเรียก ระป่า ทางแพร่เรียก อุนหรืออุนฝรั่ง เป็นไม้พุ่ม ลำต้นตั้งตรง สูงได้ถึง 4 เมตร ใบประกอบแบบขนนก เรียงตรงข้าม ใบย่อย 2-6 คู่ รูปขอบขนานแกมใบหอกหรือรูปไข่แกมใบหอก กว้าง 2-5 ซม. ยาว 6-15 ซม. ขอบใบหยักฟันเลื่อย ดอกช่อ ออกที่ปลายกิ่ง ดอกย่อยจำนวนมาก กลีบดอกสีขาว ขนาดเล็ก ผลสด รูปทรงกลม สีม่วงเข้ม ดอกมีกลิ่นหอม
ตำรายาล้านนา ใช้ผสมกับสมุนไพรอื่น ๆ หมกประคบแก้มือเท้าเคล็ด ทุกส่วนของลำต้นเมื่อรับประทานแล้วทำให้เวียนศีรษะ มึนงง คลื่นไส้ ปวดท้อง
Selective serotonin re-uptake inhibitors
Selective serotonin re-uptake inhibitors หรือ serotonin-specific reuptake inhibitors (ตัวย่อ SSRI, SSRIs) เป็นกลุ่มยา (class of drugs) ที่ปกติใช้เป็นยาแก้ซึมเศร้าเพื่อรักษาโรคซึมเศร้า (MDD) และโรควิตกกังวล กลไกการทำงานของ SSRIs ยังเป็นเรื่องไม่ชัดเจน แต่เชื่อว่า SSRI เพิ่มระดับสารสื่อประสาทเซโรโทนินนอกเซลล์ประสาทโดยจำกัดการนำไปใช้ใหม่ในเซลล์ก่อนไซแนปส์ (presynaptic) เป็นการเพิ่มระดับเซโรโทนินในช่องไซแนปส์ (synaptic cleft) ที่สามารถเข้ายึดกับตัวรับ (receptor) ของเซลล์หลังไซแนปส์ (postsynaptic) ได้ ยาแต่ละประเภทมีการเลือกสรร (selectivity) ในระดับต่าง ๆ กันต่อตัวขนส่งโมโนอะมีนประเภทอื่น ๆ แต่ SSRIs แบบบริสุทธิ์จะมีสัมพรรคภาพ (affinity) ที่อ่อนต่อโปรตีนขนส่งนอร์เอพิเนฟรินและโปรตีนขนส่งโดพามีน
สาวมหัศจรรย์กับแท็บเล็ตแยกโลก
สาวมหัศจรรย์กับแท็บเล็ตแยกโลก (ひるね姫 〜知らないワタシの物語〜 (Hirune Hime: Shiranai Watashi no Monogatari)) เป็นภาพยนตร์อนิเมะแนวจินตนิมิตและผจญภัยจากประเทศญี่ปุ่น ภาพยนตร์ผลิดโดย Signal.MD กำกับและเขียนบทโดย Kenji Kamiyama และให้เสียงพากย์โดย มิตสึกิ ทากาฮาตะ ภาพยนตร์เข้าฉายในประเทศญี่ปุ่นโดยวอร์เนอร์บราเธอส์พิกเจอส์เจเปนในวันที่ 18 มีนาคม 2017  ส่วนฉบับพากย์ภาษาอังกฤษเข้าฉายที่สหราชอาณาจักรในวันที่ 16 สิงหาคม 2017 และที่สหรัฐในวันที่ 8 กันยายน ปีเดียวกัน ภาพยนตร์ได้ออกวางจำหน่ายเป็นแผ่นดีวีดีและบลูเรย์โดย GKIDS ที่อเมริกาเหนือในวันที่ 30 มกราคม 2018
Selective serotonin re-uptake inhibitors
SSRIs เป็นยาแก้ซึมเศร้าที่แพทย์สั่งให้คนไข้มากที่สุดในประเทศหลาย ๆ ประเทศ แต่ประสิทธิผลของ SSRIs ต่อโรคซึมเศร้าในระดับอ่อนหรือปานกลางยังเป็นเรื่องขัดแย้ง
สาวมหัศจรรย์กับแท็บเล็ตแยกโลก
ส่วนในประเทศไทย สาวมหัศจรรย์กับแท็บเล็ตแยกโลก เข้าฉายในวันที่ 8 มิถุนายน 2017
Selective serotonin re-uptake inhibitors
การใช้ในการแพทย์
ข้อบ่งใช้หลักของ SSRIs ก็คือโรคซึมเศร้า (MDD) แต่ SSRIs บ่อยครั้งใช้สำหรับโรควิตกกังวลด้วย เช่น โรควิตกกังวลทางสังคม (social anxiety disorder) โรคตื่นตระหนก โรคย้ำคิดย้ำทำ (OCD) ความผิดปกติในการรับประทาน (eating disorder) ความเจ็บปวดที่เรื้อรัง และเป็นบางครั้งสำหรับความผิดปกติที่เกิดหลังความเครียดที่สะเทือนใจ (PTSD) และบ่อยครั้งใช้รักษา depersonalization disorder (โรคที่รู้สึกว่าร่างกาย ความคิด หรืออารมณ์ความรู้สึกไม่ใช่ของตน) ด้วย แม้ว่าโดยทั่วไปจะไม่ได้ผลดี
โรคซึมเศร้า
องค์การกระทรวงสาธารณสุขของสหราชอาณาจักร (NICE) แนะนำยาแก้ซึมเศร้าเป็นการรักษาลำดับต้นของโรคซึมเศร้าขั้นรุนแรง และเป็นลำดับต่อไปหลังรักษาด้วยวิธีอื่น ๆ เช่นการบำบัดความคิด (cognitive therapy) ถ้าโรคคงยืนสำหรับโรคขั้นอ่อนถึงปานกลาง และแนะนำไม่ให้ใช้เป็นปกติในบุคคลที่มีปัญหาสุขภาพเรื้อรังหรือมีโรคซึมเศร้าแบบอ่อน มีข้อขัดแย้งกันในเรื่องประสิทธิผลของยาในการรักษาโรคที่ขึ้นอยู่กับความรุนแรงและระยะเวลาที่เป็นโรค
งานวิเคราะห์อภิมานปี 2554 แสดงว่า ประสิทธิผลระหว่างยาแก้ซึมเศร้ารุ่นที่สองต่าง ๆ (second generation) ไม่ต่างกันมาก
ในเด็ก มีความเป็นห่วงว่าคุณภาพของหลักฐานที่มีอาจทำให้ประโยชน์ที่ปรากฏไม่มีความหมาย ถ้าใช้ยารักษาเด็ก ฟลูอ๊อกซิตินดูจะเป็นยาลำดับแรก
โรควิตกกังวลทั่วไป
NICE แนะนำให้ใช้ SSRIs รักษาโรควิตกกังวลทั่วไป (GAD) ที่ไม่ตอบสนองต่อการรักษาแบบอนุรักษ์อื่น ๆ เช่นการให้การศึกษาและการช่วยตนเอง GAD เป็นโรคสามัญที่อาการหลักก็คือความเป็นห่วงมากเกินไปเกี่ยวกับเหตุการณ์ปัญหาต่าง ๆ และความลำบากในการควบคุมความคิดเป็นห่วงที่คงยืนอย่างน้อยเป็นระยะ 6 เดือน
ความผิดปกติในการรับประทาน
NICE แนะนำยาแก้ซึมเศร้าเป็นการรักษาทางเลือกหรือการรักษาเพิ่มในขั้นแรก ที่ใช้ในโปรแกรมช่วยตัวเองเพื่อรักษาโรคหิวไม่หายแบบทานแล้วอาเจียน (bulimia nervosa) ยา SSRIs โดยเฉพาะฟลูอ๊อกซิตินจะนิยมมากกว่ายาแก้ซึมเศร้าแบบอื่น ๆ เนื่องจากการยอมรับได้ การอดทนได้ และการลดระดับอาการที่ดีกว่าในการทดลองระยะสั้น ส่วนประสิทธิผลระยะยาวยังไม่ชัดเจน
NICE แนะนำแบบเดียวกันสำหรับ binge eating disorder (โรคหิวไม่หายแบบไม่อาเจียน) โดย SSRIs จะลดพฤติกรรมทานมากเกินไปในระยะสั้น แต่ไม่สัมพันธ์กับการลดน้ำหนักอย่างสำคัญ
งานทดลองทางคลินิกโดยมากให้ผลลบต่อการใช้ SSRIs เพื่อรักษาโรคเบื่ออาหารเหตุจิตใจ (anorexia nervosa) NICE แนะนำไม่ให้ใช้ SSRIs สำหรับโรคนี้ ส่วนแนวทางจากสมาคมจิตเวชอเมริกัน (APA) ให้ข้อสังเกตว่า SSRIs ไม่มีผลเพิ่มน้ำหนัก แต่อาจใช้รักษาโรคซึมเศร้า โรควิตกกังวล และโรคย้ำคิดย้ำทำที่เป็นไปด้วยกัน
การหลั่งน้ำอสุจิเร็วเกินไป
SSRIs มีประสิทธิผลในการรักษาการหลั่งน้ำอสุจิเร็วเกินไป การทานยาเป็นประจำมีประสิทธิผลดีกว่าทานยาเมื่อจำเป็น
ผลไม่พึงประสงค์
ยาต่าง ๆ กันในกลุ่มนี้มีผลข้างเคียงต่างกัน แต่ว่า ก็ยังมีผลที่ไม่พึงประสงค์บางอย่างที่พบอย่างกว้าง ๆ ในยาโดยมากถ้าไม่ทั้งหมด ก็คือ
ความผิดปกติทางเพศ
SSRIs สามารถก่อความผิดปกติทางเพศ (sexual dysfunction) ได้หลายอย่าง เช่น การไม่สามารถบรรลุจุดสุดยอด (anorgasmia) อวัยวะเพศไม่ตอบสนอง (erectile dysfunction) ความต้องการทางเพศที่ลดลง (diminished libido) และภาวะไร้ความยินดีทางเพศ (คือบรรลุจุดสุดยอดโดยไม่ได้ความสุข) ปัญหาทางเพศเป็นเรื่องปกติในการทาน SSRIs ซึ่งเป็นเหตุสามัญที่สุดอย่างหนึ่งที่คนไข้เลิกใช้ยา
บางครั้งบางคราว อาการผิดปกติทางเพศอาจคงยืนแม้เมื่อเลิกยาแล้ว
กลไกที่ SSRIs เป็นเหตุให้เกิดผลข้างเคียงทางเพศยังไม่ชัดเจนโดยปี 2558 แต่กลไกที่เป็นไปได้รวมทั้ง เป็นไปได้ว่า ยาแก้ซึมเศร้ามีผลต่อระบบสรีรภาพหลายอย่างที่มีหน้าที่ทางเพศ งานวิจัยในสัตว์และข้อมูลงานศึกษาในมนุษย์แสดงว่า การทำงานของระบบโดพามีนในสมองมากขึ้นจะกระตุ้นพฤติกรรมและหน้าที่ทางเพศ และการทำงานของระบบเซโรโทนินจะยับยั้ง สังเกตการณ์เช่นนี้เข้ากับความสัมพันธ์ของยาแก้ซึมเศร้าที่เพิ่มการสื่อประสาทแบบเซโรโทนินกับความผิดปกติทางเพศ
มียา non-SSRI จำนวนหนึ่งที่ไม่สัมพันธ์กับผลข้างเคียงทางเพศ เช่น bupropion, mirtazapine, tianeptine, agomelatine, และ moclobemide
ไม่มีการรักษาที่รับอนุมัติจาก FDA สำหรับความผิดปกติทางเพศที่เกิดจากยา SSRI และก็ไม่มีงานศึกษาแบบสุ่ม มีกลุ่มควบคุม แบบอำพรางสองด้าน ในการรักษาที่พอเป็นไปได้ แต่มีหลักฐานในกลยุทธ์การบริหารเหล่านี้คือ สำหรับการไม่ตอบสนองของอวัยวะเพศ ให้เพิ่มยา PDE5 inhibitor เช่น sildenafil สำหรับความต้องการทางเพศที่ลดลง ให้เพิ่มหรือเปลี่ยนไปใช้ bupropion และสำหรับความผิดปกติทางเพศอื่น ๆ ให้เปลี่ยนไปใช้ nefazodone
มีงานศึกษาขนาดเล็กหลายงานที่แสดงว่า ยา SSRIs อาจมีผลลบต่อคุณภาพของน้ำอสุจิ
หัวใจ
SSRIs ไม่ปรากฏว่ามีผลต่อความเสี่ยงของโรคหัวใจขาดเลือด (CHD) ในบุคคลที่ไม่เคยได้วินิจฉัยว่ามี CHD งานศึกษาตามรุ่นขนาดใหญ่ แสดงว่า ไม่มีความเสี่ยงต่อการเกิดหัวใจผิดปกติของทารกในครรภ์เหตุการใช้ SSRI ในไตรมาสแรกของการมีครรภ์ งานศึกษาขนาดใหญ่จำนวนหนึ่งในบุคคลที่ไม่รู้ว่ามีโรคหัวใจล่วงหน้ารายงานว่า ไม่มีความเปลี่ยนแปลงทางคลื่นไฟฟ้าหัวใจ (EKG) ที่เกี่ยวกับการใช้ SSRI แต่ว่า ขนาดมากที่สุดต่อวันที่แนะนำสำหรับ citalopram และ escitalopram ได้ลดลงเพราะประเด็นเรื่องระยะ QT ที่ยาวขึ้นของคลื่นหัวใจ เมื่อใช้ยาเกินขนาด มีรายงานว่าฟลูอ๊อกซิตินเป็นเหตุต่ออัตราหัวใจเต้นเร็วเหตุปุ่มไซนัส (sinus tachycardia), กล้ามเนื้อหัวใจตายเหตุขาดเลือด, Junctional rhythm (จังหวะหัวใจเต้นผิดปกติเหตุคลื่นจากจุดต่อระหว่าง atria กับ ventricle), และ trigeminy ผู้เขียนบางท่านเสนอให้ดูแลตรวจสอบด้วยการตรวจคลื่นไฟฟ้าหัวใจสำหรับคนไข้ที่มีปัญหาโรคหัวใจรุนแรงอยู่แล้วถ้าทาน SSRIs
เลือดออก
SSRIs มีปฏิสัมพันธ์กับสารกันเลือดเป็นลิ่ม (anticoagulants) เช่น วาร์ฟารินและแอสไพริน ซึ่งเพิ่มความเสี่ยงต่อการเลือดออกในกระเพาะอาหารและลำไส้ และเลือดออกหลังการผ่าตัด แม้ว่าความเสี่ยงสัมพัทธ์ของเลือดออกในกะโหลกศีรษะจะเพิ่มขึ้น แต่ความเสี่ยงสัมบูรณ์นั้นต่ำมาก
มีหลักฐานว่า SSRIs เป็นเหตุต่อการทำงานผิดปกติของเกล็ดเลือด โดยความเสี่ยงจะสูงกว่าในบุคคลที่ทานยากันเลือดเป็นลิ่ม ยาต้านเกล็ดเลือด (antiplatelet agent) และยาแก้อักเสบชนิดไม่ใช่สเตอรอยด์ (NSAID) และในบุคคลที่มีโรคที่เป็นเหตุผิดปกติอื่น ๆ เช่น โรคตับแข็ง หรือตับวาย
อาการหยุดยา (Discontinuation syndrome)
SSRIs ไม่ควรหยุดกะทันหันหลังจากการใช้ระยะยาว และถ้าเป็นไปได้ ควรจะค่อย ๆ ลดยาเป็นระยะเวลาหลายอาทิตย์เพื่อกันอาการเกี่ยวกับการหยุดยา ซึ่งอาจรวมความคลื่นไส้ ปวดหัว เวียนหัว หนาว ปวดทางกาย ความรู้สึกสัมผัสเพี้ยน นอนไม่หลับ และรู้สึกเหมือนถูกไฟช็อต Paroxetine อาจก่ออาการหยุดยาในอัตราที่สูงกว่ายา SSRIs อย่างอื่น ๆ แม้ว่าจะมีอาการคล้าย ๆ กันในยา SSRIs ทั้งหมด แต่ผลการหยุดยาดูเหมือนจะมีน้อยกว่าสำหรับฟลูอ๊อกซิติน ซึ่งอาจเป็นเพราะระยะครึ่งชีวิตที่ยาวนานของยา และผลการค่อย ๆ ลดยาโดยธรรมชาติที่สัมพันธ์กับการกำจัดยาจากกายได้ช้า กลยุทธ์อย่างหนึ่งเพื่อป้องกันอาการหยุดยา SSRI ก็คือให้เปลี่ยนไปทานฟลูอ๊อกซิตินแล้วลดและเลิกยา
เด็กและวัยรุ่น
งานวิเคราะห์อภิมานในงานทดลองทางคลินิกที่สุ่มคนไข้พบว่า การใช้ SSRI สัมพันธ์กับความเสี่ยงพฤติกรรมฆ่าตัวตายที่สูงกว่าในเด็กและวัยรุ่น ยกตัวอย่างเช่น งานวิเคราะห์ปี 2547 ของ FDA ในงานทดลองทางคลินิกกับเด็กที่มีโรคซึมเศร้า (MDD) พบการเพิ่มขึ้นที่มีนัยสำคัญทางสถิติของ "ความคิดและพฤติกรรมฆ่าตัวตาย" โดยประมาณ 80% และความกระวนกระวายและความเป็นปรปักษ์ประมาณ 130% ตามข้อมูลของ FDA ความเสี่ยงเกี่ยวกับการฆ่าตัวตายที่สูงขึ้นจะมีภายใน 1-2 เดือนที่เริ่มการรักษา ส่วน NICE แสดงว่าความเสี่ยงที่สูงขึ้นอยู่ใน "ระยะต้น ๆ ของการรักษา" และสมาคมจิตเวชยุโรป (EPA) แสดงว่าความเสี่ยงที่สูงขึ้นอยู่ในช่วง 2 สัปดาห์แรก และว่า โดยอาศัยข้อมูลวิทยาการระบาด งานศึกษาตามรุ่นตามแผน เคลมประกันสุขภาพ และการทดลองทางคลินิกแบบสุ่ม สามารถสรุปว่า ผลป้องกันจะมีมากกว่าหลังจากระยะต้น ๆ แต่ว่างานทบทวนวรรณกรรมแบบคอเครนปี 2555 พบว่า ในระยะระหว่าง 6-9 เดือน ความคิดฆ่าตัวตายในเด็กที่รักษาด้วยยาแก้ซึมเศร้าก็ยังสูงกว่าที่รักษาด้วยการบำบัดทางจิต
งานวิเคราะห์อภิมานปี 2550 ที่เปรียบเทียบความก้าวร้าวและความเป็นปรปักษ์ที่เกิดขึ้นเมื่อรักษาด้วยฟลูอ๊อกซิตินเทียบกับยาหลอกในเด็กและวัยรุ่นพบว่า ไม่มีความแตกต่างกันอย่างสำคัญ มีหลักฐานด้วยว่า อัตราการจ่ายยา SSRI ที่สูงกว่าสัมพันธ์กับอัตราการฆ่าตัวตายในเด็ก แม้ว่าหลักฐานจะเป็นแบบแสดงสหสัมพันธ์ ดังนั้น เหตุจริง ๆ ก็ยังไม่ชัดเจน
ในปี 2547 องค์การควบคุมผลิตภัณฑ์ยาและสุขภาพของสหราชอาณาจักร (Medicines and Healthcare products Regulatory ตัวย่อ MHRA) ชี้ขาดว่า ฟลูอ๊อกซิตินเป็นยาแก้ซึมเศร้าอย่างเดียวที่อัตราความเสี่ยง-ประโยชน์ที่ได้ดีกับเด็กซึมเศร้า แม้ว่า จะสัมพันธ์กับความเสี่ยงที่สูงขึ้นเล็กน้อยในการทำร้ายตัวเองและความคิดฆ่าตัวตาย แต่ว่า มี SSRIs 2 อย่างเท่านั้นที่อนุมัติให้ใช้กับเด็กในสหราชอาณาจักร คือ sertraline กับ fluvoxamine และเพื่อรักษาโรคย้ำคิดย้ำทำ (OCD) เท่านั้น และฟลูอ๊อกซิตินไม่ได้รับอนุมัติให้ใช้กับเด็กโดยประการทั้งปวง
ผู้ใหญ่
ไม่ชัดเจนว่า SSRIs มีผลต่อความเสี่ยงพฤติกรรมฆ่าตัวตายของผู้ใหญ่หรือไม่ ยา SSRIs และยาแก้ซึมเศร้าแบบ tricyclic ไม่มีผลต่างกันต่อความเสี่ยงพยายามฆ่าตัวตาย
การตั้งครรภ์และการเลี้ยงลูกด้วยนม
การใช้ SSRI ระหว่างมีครรภ์สัมพันธ์กับความเสี่ยงต่าง ๆ โดยมีหลักฐานแบบแสดงเหตุจากยาที่มีน้ำหนักต่าง ๆ กัน เนื่องจากความซึมเศร้าสัมพันธ์อย่างเป็นอิสระกับผลลบที่เกิดจากการตั้งครรภ์ การกำหนดยาแก้ซึมเศร้าที่สัมพันธ์โดยเป็นเหตุกับผลที่ไม่พึงประสงค์โดยเฉพาะ ๆ เป็นเรื่องยากในบางกรณี แต่ในกรณีอื่น การแสดงผลลบว่ามีเหตุจากยาดูค่อนข้างจะชัดเจน
การใช้ SSRI เมื่อมีครรภ์สัมพันธ์กับความเสี่ยงการแท้งบุตรเองที่เพิ่มขึ้นเป็น 1.7 เท่า แต่การใช้ SSRI ของมารดาอาจจะสัมพันธ์กับความเสี่ยงที่ต่ำกว่าต่อการคลอดบุตรก่อนกำหนด และต่อการผ่าท้องทำคลอด งานปริทัศน์เป็นระบบปี 2555 ที่ตรวจความผิดปกติแต่กำเนิดที่สำคัญของทารกที่มารดาใช้ยาแก้ซึมเศร้าระหว่างตั้งครรภ์ พบความเสี่ยงที่เพิ่มขึ้นเล็กน้อย (3%-24%) ของสภาพวิรูปสำคัญ (major malformation) แต่ความเสี่ยงความผิดปกติหลอดเลือดหัวใจแต่กำเนิดไม่ต่างจากมารดาที่ไม่ได้ใช้ งานศึกษาหญิงมีครรภ์ที่ใช้ฟลูอ๊อกซิตินงานหนึ่ง พบความเสี่ยงของสภาพวิรูปสำคัญเพิ่มขึ้น 12% ที่เกือบถึงขีดนัยสำคัญทางสถิติ งานอื่น ๆ พบความเสี่ยงความผิดปกติหลอดเลือดหัวใจแต่กำเนิดเพิ่มขึ้นในบรรดามารดาที่ซึมเศร้าแต่ไม่ได้รักษาโดย SSRI ซึ่งแสดงว่างานต่าง ๆ อาจมีความเอนเอียงในการสุ่มตัวอย่าง คือ มารดาที่กังวลอาจจะให้ตรวจดูทารกของตนเองมากกว่า ส่วนอีกงานหนึ่งไม่พบความเสี่ยงความผิดปกติหลอดเลือดหัวใจแต่กำเนิดที่เพิ่มขึ้น แต่พบความเสี่ยงสภาพวิรูปสำคัญที่เพิ่มขึ้น 27% ในบรรดาหญิงมีครรภ์ที่ใช้ SSRI
FDA แถลงการณ์เมื่อปี 2549 ว่า มารดาที่ให้นมลูกอยู่และทาน SSRI ต้องปรึกษากับหมอเรื่องการรักษา แต่ว่า วรรณกรรมทางแพทย์เกี่ยวกับความปลอดภัยของ SSRIs กำหนดว่า SSRIs บางอย่างเช่น Sertraline และ Paroxetine พิจารณาว่าปลอดภัยเมื่อให้นมลูก
อาการขาดยาของทารกเกิดใหม่
งานศึกษาหลายงานได้แสดงหลักฐานอาการขาดยาของทารกเกิดใหม่ (neonatal abstinence syndrome) ซึ่งเป็นอาการทางประสาท ทางกระเพาะและลำไส้ ทางระบบประสาทอัตโนวัติ ทางระบบต่อมไร้ท่อ และทางการหายใจในทารกส่วนน้อยแต่เป็นจำนวนมากที่มารดาใช้ยา SSRI เมื่ออยู่ในครรภ์ อาการเหล่านี้เป็นแค่สั้น ๆ แต่ก็ยังไม่มีข้อมูลเพียงพอที่จะกำหนดว่ามีผลระยะยาวอะไรหรือไม่
สั่วหนี
สั่วหนี (2144-12 สิงหาคม 2210) ชนชั้นสูงชาวแมนจูจาก สกุลเฮ่อเซ่อหลี่ ซึ่งรับราชการเป็นหนึ่งใน สี่องคมนตรี ของ จักรพรรดิคังซี ((r. 2204 – 2265)) ระหว่างยุค ราชวงศ์ชิง (2187-2454). สกุลของเขารับใช้ กองธงเหลือง ซึ่งเป็นหนึ่งใน แปดกองธง.
Selective serotonin re-uptake inhibitors
ความดันโลหิตในปอดสูงยังคงอยู่ในทารกแรกเกิด
ความดันโลหิตในปอดสูงยังคงอยู่ในทารกแรกเกิด (PPHN) เป็นความผิดปกติของปอดที่มีน้อยมากแต่รุนแรงและอาจถึงชีวิตได้ ที่เกิดขึ้นหลังจากทารกเพิ่งคลอด ทารก PPHN จะมีความดันสูงในหลอดเลือดในปอดและไม่สามารถได้ออกซิเจนเข้าไปในเลือดพอ ในสหรัฐอเมริกา มีทารก 1-2 คนต่อ 1,000 คนที่เกิด PPHN ไม่นานหลังจากเกิด และบ่อยครั้งต้องได้การดูแลรักษาอย่างเข้ม และสัมพันธ์กับความเสี่ยงต่อความบกพร่องทางประสาทระยะยาวที่เพิ่มขึ้น 25% งานวิเคราะห์อภิมานปี 2557 ไม่พบความเสี่ยงเพิ่มขึ้นของความดันโลหิตในปอดสูงที่สัมพันธ์กับการใช้ยา SSRI ในการมีครรภ์ระยะต้น และความเสี่ยงที่เพิ่มขึ้นเล็กน้อยถ้าใช้ในการตั้งครรภ์ระยะปลาย "ต้องมีหญิงประมาณ 286-351 คนที่รักษาด้วย SSRI ในช่วงตั้งครรภ์ปลาย เพื่อจะได้ผลเป็นความดันโลหิตในปอดสูงยังคงอยู่ในทารกแรกเกิดเพิ่มขึ้นโดยเฉลี่ยอีก 1 ราย" งานปริทัศน์เป็นระบบปี 2555 มีข้อสรุปที่คล้ายกันมาก
ยาเกินขนาด
SSRIs ดูเหมือนจะปลอดภัยเมื่อใช้เกินขนาดเปรียบเทียบกับยาแก้ซึมเศร้าที่มีมาก่อน เช่น ยาแก้ซึมเศร้าแบบ tricyclic ความปลอดภัยโดยเปรียบเทียบเช่นนี้มีหลักฐานในงานแบบ case series และงานศึกษาอัตราความตายต่อใบสั่งยา แต่ว่า รายงานผู้ป่วยที่เกิดพิษจากยา SSRI แสดงว่า ความเป็นพิษรุนแรงก็เกิดขึ้นได้เหมือนกัน และมีการรายงานความตายหลังจากทานยาทีเดียวเป็นจำนวนมาก แม้ว่านี้จะน้อยมากเทียบกับยาแก้ซึมเศร้าแบบ tricyclic แต่เพราะดัชนีการรักษา (therapeutic index) ที่สูงของ SSRI คนไข้โดยมากจะมีอาการอ่อนหรือไม่มีเลยถ้าใช้ยามากเกินไปแบบกลาง ๆ ผลรุนแรงที่รายงานมากที่สุดหลังกจากใช้ SSRI เกินขนาดก็คือ เซโรโทนินเป็นพิษ (serotonin syndrome) ซึ่งมักจะมาจากการใช้ยาเกินขนาดมาก ๆ หรือทานยาหลายรอบ ผลสำคัญที่รายงานอื่น ๆ รวมทั้งโคม่า การชัก ความเป็นพิษต่อหัวใจ รายการ SSRIs ตามลำดับความเป็นพิษที่ลดลง มีดังต่อไปนี้
ข้อห้ามใช้และปฏิสัมพันธ์กับยาอื่น ๆ
ยาต่อไปนี้อาจจะเร่งให้เกิดเซโรโทนินเป็นพิษในคนไข้ที่ทาน SSRIs
ยาแก้ปวดในกลุ่มยาแก้อักเสบชนิดไม่ใช่สเตอรอยด์ (NSAIDs) อาจขัดขวางและลดประสิทธิภาพของ SSRIs และอาจเพิ่มโอกาสเสี่ยงต่อเลือดออกในกระเพาะอาหารและลำไส้เหตุ SSRI NSAIDs รวมทั้ง มีปฏิสัมพันธ์ทางเภสัชจลนศาสตร์ที่เป็นไปได้ระหว่าง SSRIs ชนิดต่าง ๆ กับยาอื่น ๆ โดยมากเพราะเหตุว่า SSRI สามารถยับยั้งไซโทโครม P450 ในตับได้
คำอธิบายสัญลักษณ์: 0 — ไม่มีฤทธิ์ยับยั้ง + — ฤทธิ์อ่อน ++ — ฤทธิ์กลาง +++ — ฤทธิ์แรง
รายการยา
ยาในกลุ่มนี้รวมทั้ง
สามัญสุด:
อื่น ๆ:
ยาที่เกี่ยวข้องกัน
SSRIs เป็นกลุ่มย่อยของยา serotonin uptake inhibitors ซึ่งรวมสารยับยั้งแบบ non-selective (ที่ยึดลิแกนด์อย่างไม่เฉพาะเจาะจง) โดยมียาที่ออกฤทธิ์ต่อระบบเซโรโทนินอื่น ๆ รวมทั้ง serotonin-norepinephrine reuptake inhibitor และ serotonin-norepinephrine-dopamine reuptake inhibitor ซึ่งใช้อย่างสามัญเป็นยาแก้ซึมเศร้าเหมือนกัน
กลไกการออกฤทธิ์
ในสมอง เซลล์ประสาท (หรือนิวรอน) จะส่งข้อมูล/สัญญาณไปยังอีกเซลล์หนึ่งผ่านช่องไซแนปส์โดยกระบวนการเคมี เซลล์ก่อนไซแนปส์ (presynaptic cell) ที่ส่งข้อมูลจะปล่อยสารสื่อประสาท (neurotransmitter) รวมทั้งเซโรโทนิน เข้าไปในช่องนั้น ตัวรับ (receptor) บนผิวเซลล์หลังไซแนปส์ (postsynaptic cell) ที่เป็นผู้รับข้อมูล ก็จะยอมรับสารสื่อประสาทนั้น และผ่านการกระตุ้นเช่นนั้น ก็จะส่งข้อมูล/สัญญาณต่อไป สารสื่อประสาทประมาณ 10% จะสูญไปในกระบวนการนี้ ตัวรับจะปล่อยสารสื่อประสาท 90% ที่เหลือ โดยมีโปรตีนที่เรียกว่า monoamine transporter (ตัวขนส่งโมโนอะมีน) เป็นผู้นำสารเข้าไปในเซลล์ก่อนไซแนปส์ เป็นกระบวนการที่เรียกว่า "reuptake" (การนำไปใช้ใหม่)
SSRIs ยับยั้งการนำเซโรโทนินไปใช้ใหม่ และดังนั้น เซโรโทนินจึงอยู่ในช่องไซแนปส์นานกว่าที่ปกติจะอยู่ และอาจจะกระตุ้นตัวรับของเซลล์หลังไซแนปส์อย่างซ้ำ ๆ ในระยะสั้น นี่ทำให้เกิดการส่งสัญญาณเพิ่มขึ้นข้ามไซแนปส์ที่เซโรโทนินทำหน้าที่เป็นสารสื่อประสาทหลัก แต่ถ้าได้ยานาน ๆ ตัวรับเซโรโทนินในเซลล์หลังไซแนปส์ที่ทำงานเพิ่มขึ้น จะทำให้เกิดการส่งสัญญาณให้เซลล์ก่อนไซแนปส์สังเคราะห์และปล่อยเซโรโทนินน้อยลง
ระดับเซโรโทนินภายในไซแนปส์ก็จะลดลง แล้วเพิ่มขึ้นอีก ซึ่งในที่สุดนำไปสู่การลดจำนวน (downregulation) ของตัวรับเซโรโทนินหลังไซแนปส์ ผลโดยอ้อมอื่น ๆ อาจรวมทั้งการเพิ่มนอร์เอพิเนฟริน เพิ่มระดับ cyclic AMP ในนิวรอน และ เพิ่มระดับปัจจัยควบคุม (regulatory factor) เช่น BDNF (Brain-derived neurotrophic factor) และ CREB แต่เพราะไม่มีทฤษฎีทางชีววิทยาที่สมบูรณ์ของความผิดปกติทางอารมณ์ จึงไม่มีสมมติฐานที่ยอมรับกันอย่างกว้างขวางว่า ความเปลี่ยนแปลงเช่นนี้นำไปสู่ผลของ SSRIs ที่ทำให้อารมณ์ดีขึ้นและลดความวิตกกังวลได้อย่างไร
เภสัชพันธุศาสตร์
งานวิจัยจำนวนมากมุ่งหาตัวบ่งชี้ทางพันธุกรรม (genetic marker) เพื่อพยากรณ์ว่า คนไข้จะตอบสนองต่อ SSRIs หรือมีผลข้างเคียงที่จะเป็นเหตุให้เลิกยาหรือไม่ แม้ว่าการทดสอบเหล่านี้ยังไม่พร้อมใช้ในการรักษาทั่วไป Single-nucleotide polymorphism ของยีน 5-HT(2A) มีสหสัมพันธ์กับการเลิกยา paroxetine ของคนไข้สูงอายุเนื่องจากผลข้างเคียง แต่ไม่มีกับการเลิกยา mirtazapine ซึ่งเป็นยาประเภท non-SSRI
SSRIs เทียบกับ TCAs
SSRIs เรียกว่า selective (โดยเฉพาะ) ก็เพราะมีผลต่อกระบวนการนำเซโรโทนินไปใช้ใหม่เท่านั้น ไม่เหมือนกับยาแก้ซึมเศร้าก่อนนั้น ซึ่งมีผลต่อสารสื่อประสาทแบบโมโนอะมีนอื่น ๆ ด้วย และดังนั้น SSRIs จึงมีผลข้างเคียงน้อยกว่า
SSRIs มีฤทธิ์ต่อวิถีส่งสัญญาณ (signal pathway) เช่น cAMP (Cyclic AMP) ของเซลล์ประสาทหลังไซแนปส์ ซึ่งนำไปสู่การปล่อย Brain-Derived Neurotrophic Factor (BDNF) ซึ่งมีหน้าที่ปรับปรุงการเติบโตและการอยู่รอดทั้งของเซลล์ประสาทในคอร์เทกซ์และของไซแนปส์
ข้อขัดแย้ง
งานศึกษาที่ตรวจสอบการตีพิมพ์ผลของยาแก้ซึมเศร้าที่ FDA ตรวจสอบ สรุปว่า งานที่แสดงผลดีของยาต่อโรคมีโอกาสที่จะตีพิมพ์สูงกว่างานที่แสดงผลลบ (หรือผลว่าง)
ส่วนจิตแพทย์ผู้หนึ่งอ้างว่า มีสัญญาณเตือนมาหลายปีแล้วก่อนที่เจ้าหน้าที่ควบคุมจะเริ่มติดป้ายเตือนว่า ยาแก้ซึมเศร้าอาจเป็นเหตุของความคิดฆ่าตัวตาย แต่ว่า ตอนที่ FDA บังคับให้ติดป้าย ก็ยังมีนักวิชาการอื่น ๆ ที่อ้างว่า หลักฐานในเรื่องอันตรายนี้ไม่น่าเชื่อถือ และคนอื่น ๆ ก็ยังกล่าวเช่นนั้นต่อไปหลังจากการบังคับใช้ป้ายเตือน
คิงออฟเดอะริง (1993)
คิงออฟเดอะริง (1993) (King of the Ring (1993)) เป็นศึกใหญ่ของ WWE ที่จัดในวันที่ 13 มิถุนายน ค.ศ. 1993 ณ Nutter Center เดย์ตัน, รัฐโอไฮโอ สหรัฐอเมริกา โดยมีจำนวนผู้เข้าชมในสนามทั้งสิ้น 6,500 คน
เบื้องหลัง
ในศึก WWF Superstars (15 พฤษภาคม ค.ศ. 1993) ทาแทนกา เจอกับ ไจแอนท์ ก็อนซาเลซ ในแมทช์ทัวร์นาเม้นท์แรก ไจแอนท์ ก็อนซาเลซ ได้ทำร้ายกรรมการ Bill Alfonso ในระหว่างการแข่งขัน เป็นผลให้เขาถูกปรับให้แพ้ และทาแทนกาได้ผ่านเข้าสู้ทัวร์นาเมนต์รอบต่อไป ส่วนระหว่างมิสเตอร์เพอร์เฟค กับDoink the Clown ได้เจอกัน 3 แมทช์ในการทัวร์นาเม้นท์ ได้แก่ เจอกันครั้งแรกในศึก WWF Superstars (1 พฤษภาคม ค.ศ. 1993) แต่การแข่งขันได้เสมอกัน ต่อมาการปล้ำต่อไปเจอกันในศึก Wrestling Challenge (16 พฤษภาคม ค.ศ. 1993) ส่งผลให้ในเวลาที่จำกัดไว้เสมออีก. ในศึกรอว์ (24 พฤษภาคม ค.ศ. 1993) มิสเตอร์เพอร์เฟคสามารถเอาชนะ Doink the Clown ได้และผ่านรอบแรกไปด้วยการจับกด
ครัช ได้เจอกับแชมป์อินเตอร์คอนติเนนทัล ชอว์น ไมเคิลส์ หลายต่อหลายครั้งในช่วงต้นปี 1993 แต่ก็ไม่สามารถที่จะชนะได้แชมป์มาได้ ทั้งคู่ยังเผชิญหน้ากันในการแข่งขันรอบแรกของทัวร์นาเมนต์คิงออฟเดอะริง ในศึก WWF Superstars (23 พฤษภาคม ค.ศ. 1993) แมทช์การปล้ำจบลงในการเคาเอาท์ทั้งคู่ แต่อย่างไรก็ตามทั้งคู่ได้ถูกคัดออกจากทัวร์นาเมนต์ในรอบต่อไป หลังจากนั้นได้ประกาศว่าพวกเขาจะเจอกันในคิงออฟเดอะริง 1993 โดยชิงแชมป์อินเตอร์คอนติเนนทัล
ในแมทช์การปล้ำแทกทีม 8 คนระหว่างทีมของเดอะสไตเนอร์บราเธอร์ (ริก และสก็อตต์ สไตเนอร์) และเดอะสโมคคิงกันน์ส (บิลลี่ และบาร์ต กันน์) เจอกับทีมของMoney Inc. (เท็ด ดิบิอาซี่ และเออวิน อาร์. เชย์สเตอร์) และเดอะเฮดไชน์เกอร์ส (ซามู และฟาตู) ซึ่งเดอะสไตเนอร์บราเธอร์ และเดอะสโมคคิงกันน์ส เคยเจอกันมาแล้วในศึกเรสเซิลเมเนีย โดยสไตเนอร์บราเธอร์เป็นผู้ชนะไป
เจสซี เมตคาล์ฟ
เจสซี อีเดน เมตคาล์ฟ (Jesse Eden Metcalfe) เกิดเมื่อวันที่ 9 ธันวาคม ค.ศ. 1978 เป็นนักแสดงชาวอเมริกัน เป็นที่รู้จักในผลงานซีรีส์เรื่อง Desperate Housewives ในบทจอห์น โรว์แลนด์
เขาเกิดในแคลิฟอร์เนีย เป็นบุตรของ สก็อต เมตคาล์ฟ และแนนซี เดอไมโอ พ่อเขามีเชื้อสายฝรั่งเศส อิตาลี แม่ของเขามีเชื้อสายโปรตุเกสและอิตาลี เมื่อตอนเด็กเจสซีเล่นให้กับลีคบาสเกตบอลอยู่หลายที่ เขาสำเร็จการศึกษาจากโรงเรียนวิลเลียมส์ ในนิวลอนดอน เขาเข้าเรียนที่ New York University's Tisch School of the Arts แต่ก็เลิกไปเพื่อหันมาเอาดีทางด้านนักเขียน/ผู้กำกับ
เขาย้ายมาลอสแอนเจลิส และได้เข้าทดสอบบทในละครน้ำเน่าของเอ็นบีซี เรื่อง Passions เขารับบทเป็น Miguel Lopez-Fitzgerald รายการมีตั้งแต่เดือนกรกฎาคม 1999-กรกฎาคม 2004 เขาตัดสินใจออกจากรายการ
ปลายปี 2003 และต้นปี 2004 เขาเป็นแขกรับเชิญในซีรีส์ Smallville จากนั้นเขากลับมาอีกครั้งกับบทนักแต่งสวนวัยรุ่นที่ชื่อ จอห์น โรว์แลนด์ ในซีรีส์อันโด่งดังทางช่อง เอบีซีที่ชื่อ Desperate Housewives ที่เขามีสัมพันธ์ลับกับแม่บ้าน Gabrielle Solis รับบทโดย อีวา ลองโกเรีย
เขายังเป็นหนึ่งในรายการแกล้งดาราทางช่องเอ็มทีวี รายการที่ชื่อว่า พังก์'ด มากกว่า 1 ครั้ง และเขายังได้แสดงในมิวสิกวิดีโอของวง 3 Doors Down ที่ชื่อ "Let Me Go" ต่อมาเขามีผลงานภาพยนตร์เรื่องแรกใน John Tucker Must Die
อ้างอิง
1978
วันชัย สุวารี
'''พล.ต.ท. วันชัย สุวารี''' เป็นทั้งอดีตนักฟุตบอลและกรรมการตัดสินฟุตบอลชาวไทย และเป็นผู้เข้าแข่งกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลีย โดยเป็นหนึ่งในชุดประวัติศาสตร์ของฟุตบอลทีมชาติไทย ที่เข้าร่วมแข่งฟุตบอลในโอลิมปิกเป็นครั้งแรก
ประวัติ
เมื่อครั้งที่วันชัย สุวารี เป็นนักศึกษามหาวิทยาลัยธรรมศาสตร์ เขาได้เป็นหนึ่งในนักฟุตบอลผู้เข้าแข่งขันฟุตบอลประเพณีจุฬาฯ-ธรรมศาสตร์ ใน พ.ศ. 2499 วันชัยเข้าแข่งขันในกีฬาฟุตบอลในโอลิมปิกฤดูร้อน 1956 โดยได้พบกับทีมชาติบริเตนใหญ่ ที่ซึ่งทีมชาติไทยตกรอบ 16 ทีมสุดท้ายด้วยผลการแข่ง 9 ประตูต่อ 0
ผู้ตัดสินอาชีพ
วันชัยได้รับการเปิดตัวในฐานะผู้ตัดสินอาชีพในระดับนานาชาติเมื่อ พ.ศ. 2508 โดยทำหน้าที่ในการแข่งขันนัดสำคัญ รวมถึงในกีฬาฟุตบอลในโอลิมปิกฤดูร้อน 1968 เมื่อครั้งที่ทีมชาติเม็กซิโกพบกับทีมชาติกินี
โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ
โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ (Dipangkornwittayapat (Watnoinai) School) ตั้งอยู่ที่167 หมู่ 4 ถ.ชัยพฤกษ์ แขวงตลิ่งชัน เขตตลิ่งชัน กรุงเทพมหานคร
โรงเรียนวัดน้อยในยุคแรก
โรงเรียนวัดน้อยในเป็นโรงเรียนเก่าแก่ ตั้งแต่สมัยรัชกาลที่ 5 โดยมีพระอธิการมั่งเป็นเจ้าอาวาสวัดน้อยในเป็นผู้ก่อตั้งโรงเรียนนี้ แรกเริ่มมีนักเรียนเพียง 20 คน เรียนในศาลาการเปรียญ มีพระภิกษุเที่ยง เป็นผู้สอนเพียงองค์เดียว ต่อมาพระภิกษุเที่ยงลาสิกขาบทและลาออกจากการเป็นครู คุณครูขำ มัฆลักษณ์บ้านอยู่ตรงข้ามวัดน้อยใน เป็นครูใหญ่แทนและนักเรียนเพิ่มมากขึ้น จึงต้องเพิ่มครูสอนเป็น 3-4 คนมีชั้สูงสุดเรียกว่า "ประโยคประถม" เทียบได้กับประถมศึกษาปีที่ 6 ในปัจจุบันกิจการตอนนี้นับว่าเจริญดีขึ้นกระทรวงศึกษาธิการเห็นความดีความชอบของพระอธิการมั่งจึงขอพระราชทานสมณศักดิ์เป็น"พระครูวิทยานุกูล" ใรัชกาลที่ 6 ได้ก่อตั้งกองลูกเสือที่ 28เนื่องจากโรงเรียนอาศัยการเปรียญ และมีนักเรียนเพิ่มมากขึ้น ท่านผู้ใจบุญ 2 ท่านคือนายเหมือน และนางเปี่ยม มัฆลักษณ์ (บิดามารดาคุณครูขำ มัฆลักษณ์) ได้บริจาคทรัพย์สร้างโรงเรียนขึ้นเป็นเอกเทศซึ่งอยู่ทางหน้าวัดด้านใต้ เป็นอาคารชั้นเดียวจุนักเรียนได้มากต่อมาทางวัดได้รื้อเอาไม้มาสร้างโรงเรียนนักธรรมของวัดและได้มอบโรงเรียนให้กระทรวงศึกษาธิการกระทรวงฯได้ทูลเชิญกรมพระชัยนาทนเรนทรครั้งยังเป็นพระองค์เจ้ารังสิตประยูรศักดิ์)เสด็จมาเปิดป้าย นามโรงเรียน คุณครูขำ มัฆลักษณ์ ยังเป็นครูอยู่ตามเดิม(ต่อมาในรัชกาลที่ 7 ได้รับพระราชทานบรรดาศักดิ์เป็น ขุนภารศาสตร์) หลังจากเปลี่ยนแปลงการปกครอง พ.ศ. 2485ทางราชการได้เปลี่ยนแปลงเขตจังหวัดใหม่ โรงเรียนวัดน้อยใน ซึ่งเดิมขึ้นอยู่กับจังหวัดธนบุรีได้เปลี่ยนแปลงไปขึ้นกับอำเภอบางกรวยจังหวัดนนทบุรีและได้เปลี่ยนเป็นโรงเรียนประจำอำเภอบางกรวยต่อมาขุนภารศาสตร์สุขภาพไม่สมบูรณ์และลาออกจากราชการ ร.ต.ถิน อาจหาญ ได้มาดำรงตำแหน่งครูใหญ่แทนเนื่องจากโรงเรียนวัดสุวรรณคีรี(วัดขี้เหล็ก) ซึ่งตั้งอยู่ในย่านคลองบางกอกน้อย และอยู่ใกล้โรงเรียนวัดน้อยในเจริญขึ้นมากมีการศึกษาถึงขึ้นมัธยมศึกษาปีที่ 6 (ม.3 ปัจจุบัน) ราชการจึงสั่งยุบโรงเรียนวัดน้อยในแต่ต่อมาโรงเรียนวัดสุวรรณคีรีก็ได้ยุบเลิกไปอีกการศึกษาในย่านคลองบางกอกน้อยจึงซบเซาไปมากเพราะไม่มีโรงเรียนในบริเวณนั้นเหลืออยู่อีกเลย
โรงเรียนวัดน้อยในยุคต่อมา
โรงเรียนวัดน้อยในได้ถูกรื้อฟื้นอีกครั้งหนึ่ง โดยการเรียกร้องของราษฏรในตำบลตลิ่งชันอยู่ 3-4 ปีความนี้ทราบถึง พลตรีเฉลิม พงษ์สวัสดิ์ รัฐมนตรีช่วยว่าการกระทรวงศึกษาธิการในสมัยนั้นได้รื้อฟื้นโรงเรียนอีกครั้งหนึ่ง และให้โรงเรียนเปิดสอนในระดับชั้นมัธยมศึกษาขึ้นในปี พ.ศ. 2497และอาคารเรียนก็สร้างเสร็จในปีนั้นเอง จึงได้ย้ายมาเรียนที่อาคารเรียนหลังแรกนี้ เมื่อวันที่ 1 กันยายนและมี พิธีเปิดป้ายนามโรงเรียน เมื่อวันที่ 2 กุมภาพันธ์ 2498 โดยมี นายนาค เทพหัสดิน ณ อยุธยาปลัดกระทรวงศึกษาธิการเวลานั้น มาเป็นประธานในพิธี(ต่อมาโรงเรียนกำหนดวันที่ 2 กุมภาพันธ์ ทุกปี เป็นวันรวมน้ำใจ)โรงเรียนวัดน้อยในเป็นโรงเรียนในส่วนกลางสังกัดกองการมัธยมศึกษา กรมสามัญศึกษากระทรวงศึกษาธิการและตั้งอยู่ชานพระนครในย่านชุมชน จึงมีผู้ปกครองในย่านนี้(เขตตลิ่งชัน กรุงเทพมหานคร กับอำเภอบางกรวย จังหวัดนนทบุรี)นิยมส่งบุตรหลานมาเข้าเรียน โดยเริ่มในปีแรกมีนักเรียน 91 คน มีครู 5 คนและได้ทวีจำนวนมากขึ้นตามลำดับในปีการศึกษา 2521 เปิดรับนักเรียนจำนวน 72 ห้องเรียน
พระมหากรุณาธิคุณ
ในปี พ.ศ. 2551 โรงเรียนวัดน้อยในได้รับพระราชทานนามโรงเรียนจากพระบาท​สมเด็จ​พระวชิร​เกล้า​เจ้า​อยู่​หัว​สมัยยังดำรงพระบรมราชอิสริยยศเป็นสมเด็จพระบรมโอรสาธิราช สยามมกุฎราชกุมารฯ เป็นโรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ พร้อมกับโรงเรียนวัดโบสถ์ เขตดุสิต และโรงเรียนทวีวัฒนา เขตทวีวัฒนา ที่เปลี่ยนเป็นโรงเรียนทีปังกรวิทยาพัฒน์ (วัดโบสถ์) ในพระราชูปถัมภ์ฯ และโรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ ตามลำดับ พร้อมทั้งยังมีพระบรมราชานุญาตให้ใช้ตราประจำพระองค์ มวก. เป็นตราประจำโรงเรียนอีกด้วย นับเป็นพระมหากรุณาธิคุณอันล้นพ้น
ปัจจุบัน โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ เปิดสอนในระดับช่วงชั้นที่ 3 ในหลักสูตรปกติ MEP (Mini English Program) และ EP (English Program) และการสอนภาษาญี่ปุ่น และช่วงชั้นที่ 4 ในหลักสูตรเน้นวิทย์-คณิต อังกฤษ-จีน อังกฤษ-ฝรั่งเศส และไทย-สังคม มีนางสิริกร สุกิน เป็นผู้อำนวยการโรงเรียน
เนบิวลาดัมบ์เบลล์
เนบิวลาดัมบ์เบลล์ (ที่รู้จักกันดี คือ เนบิวลาแกนแอปเปิล ,เมซีเย 27 ,เอ็ม27 หรือ เอ็นจีซี 6853) เป็นเนบิวลาดาวเคราะห์ ในกลุ่มดาวหมาจิ้งจอก ตั้งอยู่ประมาณ 1,360 ปีแสง
วัตถุนี้เป็นเนบิวลาดาวเคราะห์แรกที่ค้นพบ โดยชาร์ล เมซีเย ในปี ค.ศ. 1764 ที่ความสว่างของภาพขนาด 7.5 และเส้นผ่าศูนย์กลางของมันประมาณ 8 arcminutes มันสามารถมองเห็นในกล้องส่องทางไกล และเป้าหมายที่นิยมในการสังเกตของดาราศาสตร์สมัครเล่น
มาร์ก ซักเคอร์เบิร์ก
มาร์ก เอลเลียต ซักเคอร์เบิร์ก (Mark Elliot Zuckerberg) เกิดเมื่อวันที่ 14 พฤษภาคม ค.ศ. 1984 ที่ ประเทศสหรัฐอเมริกา เป็นนักธุรกิจชาวอเมริกันเป็นที่รู้จักในฐานะผู้ก่อตั้งเว็บไซต์ เฟซบุ๊ก เขาร่วมก่อตั้งเฟซบุ๊กร่วมกับเพื่อนอีก 4 คน ขณะกำลังศึกษาที่มหาวิทยาลัยฮาร์วาร์ด ต่อมา นิตยสารไทม์ ได้ให้เขาเป็นบุคคลแห่งปี ค.ศ. 2010
ที่โรงเรียนอาร์ดสลีย์ไฮสคูล เขาได้มีความสามารถด้านการศึกษาคลาสสิก ก่อนที่เขาจะย้ายไปเรียนระดับมัธยมปลายที่โรงเรียนฟิลิปส์เอกเซกเตอร์อคาเดมี ที่นี่ซักเคอร์เบิร์กได้รับรางวัลทางวิทยาศาสตร์ (คณิตศาสตร์ ดาราศาสตร์ และฟิสิกส์) และศึกษาด้านศิลปะคลาสสิก เขายังเรียนภาษาต่างประเทศ โดยเขาสามารถอ่าน ภาษาฝรั่งเศส ภาษาฮิบรู ภาษาละติน และภาษากรีกโบราณ เขายังเป็นกัปตันทีมฟันดาบ
ในงานสังสรรค์ในช่วงชั้นปีที่ 2 ซักเคอร์เบิร์กพบกับพริสซิลลา ชาน ที่ต่อมาเป็นเพื่อนหญิงของเขา ในเดือนกันยายน ค.ศ. 2010 ชานซึ่งศึกษาแพทย์ ได้ย้ายมาอยู่บ้านเช่าของซักเคอร์เบิร์กในแพโลอัลโต
ซักเคอร์เบิร์กสามารถมองเห็นสีฟ้าได้ดีที่สุด เพราะเขาเป็นโรคตาบอดสีซึ่งมองสีแดงและสีเขียวได้ไม่ชัดเจน นอกจากนี้สีฟ้ายังเป็นสีหลักในเว็บไซต์เฟซบุ๊กอีกด้วย